કાઠીયાવાડના જુદા જુદા તાલુકાઓમાં જે ગુજરાતી નિશાળો ઉઘાડવામાં આવે તે નિશાળોના સુપરિન્ટેન્ડેન્ટ તરીકે પણ મિ. પ્રાણલાલે કામ કરવાનું હતું. બોર્ડ ઑફ એજ્યુકેશનની સલાહ પ્રમાણે આ નવી ગોઠવણના અમલ માટે એક સ્થાનિક સંસ્થા - સેન્ટ્રલ એજ્યુકેશન કમિટીની સ્થાપના કરવામાં આવી જેમાં પોલિટીકલ એજન્ટ સાહેબને પ્રમુખ તરીકે અને આસિસ્ટંટ પોલિટીકલ એજન્ટો તથા મુખ્ય દેશી રાજ્યોના કારભારીઓને સભાસદ તરીકે લેવામાં આવ્યા.